open-index/open-wikipedia-markdown huggingface dataset:
מקסוס G20

**מקסוס G20** (באנגלית: **Maxus G20**) הוא מיניוואן מפואר, מתוצרת יצרנית הרכב הסינית **Maxus**  (שם רשמי: **SAIC Maxus Automotive Co., Ltd**) חברת בת של סאיק מוטור אשר מיוצר מאפריל 2019.

## "מקסוס G20"

* "מקסוס G20" הוצג לראשונה בתערוכת הרכב הבין-לאומית של שאנגחאי באפריל 2019.
* 5 דלתות (2 דלתות צד - דלתות הזזה).
* 7 נוסעים  בתצורת ישיבה 2+2+3.
* מנוע קדמי.
* סוג הנעה: הנעה אחורית.
* מחיר היחידה נע בין 129,800 - 219,800 רנמינבי (נכון לאפריל 2019, בסין).

## תמונות

קובץ:Maxus G20 002.jpg | דגם "מקסוס G20" 
קובץ:Maxus G20 003.jpg | דגם "מקסוס G20" 
קובץ:Maxus G20 004.jpg | דגם "מקסוס G20" 


## ראו גם
* מקסוס G10
* מקסוס G50
* מקסוס D60
* מקסוס D90
* מקסוס V90

## קישורים חיצוניים

* 
*  "מקסוס G20" (vc.yiche.com/vplay)

## הערות שוליים

קטגוריה:מיניוואנים
קטגוריה:דגמי מכוניות שהושקו ב-2019
קטגוריה:כלי רכב המיוצרים בסין
G20
פגוניה ערבית

**הפגוניה הערבית** (שם מדעי: *Fagonia arabica*) היא בן-שיח מסוג פגוניה ממשפחת הזוגניים, הגדל בעיקר בערוצים חוליים במדבר. היא נפוצה בצפון אפריקה ועד מערב אסיה. הפגוניה הערבית פורחת מאפריל עד יוני. יש לה ענפים זקופים וירוקים, המתנשאים לגובה של 18–27 ס"מ, ושחלה מחומשת שהופכת לפרי. הפרח שלה הוא בעל חמישה עלי כותרת סגולים, ובמרכז הכותרת יש עשרה אבקנים צהובים. עליה תלתניים והגבעול עגול. הפגוניה הערבית אחרי הפגוניה הרכה, היא השכיחה מבין מיני הפגוניה במדבר.

## מקומות ותנאי גידול
שמו של הצמח מעיד על יחסו למדינות ערב, מקום הגידול שלה. היא שכיחה בכמה בתי גידול במדבר, ונחשבת לצמח חולות. הפגוניה גדלה על אדמה שהיא חול מיוצב או על שדות חול מעורבים בלס או על אבני גיר, במקומות הרריים ובדרום הארץ. תפוצתה העולמית משתרעת במדבריות צפון אפריקה ואסיה כגון פקיסטן, אפגניסטן והודו.

## הפגוניה הערבית בישראל
מקומות תפוצותיה בארץ הם בעיקר בצפון הנגב, בהרי אילת, מדבר יהודה, בקעת ים המלח והערבה. פריחת הפגוניה בארץ היא בעונות המעבר, האביב והסתיו.

## שימושים
לפי הרפואה העממית הנהוגה באישורים מסוימים באסיה ובאפריקה, הפגוניה הערבית משמשת כתרופה למספר מחלות, החל מבעיות בקיבה ועד לטיפול בסרטן. רפואה זו מייחסת לצמח זה מגוון יכולות מרפא, כאשר כל חלק בפרח משמש כתרופה לבעיה רפואית אחרת. עלי הפגוניה הערבית יכולים לשמש כפלסטרים ולחיטוי הפצע, בנוסף לכך היא חומר משתן, תרופה מכייחת בטיפול נגד חום, אסתמה, שיעול, הפרעות בכבד ובמחלות קיבה. יתרה על כך מייחסים לפגוניה סגולות בטיפול ברקמות, בקירור העור ובטיפול בתשישות. צמח זה כמעט אינו בשימוש בישראל.

## מחקרים
מאות מחקרים נעשו על הפגוניה הערבית, החל מקדחת ועד לסרטן, כולם מוצאים את הריפוי בצמח המרפא הזה. הודות למחקרים שנעשו מספר שנים, החוקרים הגיעו למסקנות בנוגע לסגולותיו של צמח והיום יש מידע רב על הצמח ופרטים על היכולות השונות שלו. יתרה על כך מפני שהצמח נעשה שימושי מאוד בקרב אנשים רבים, המחקרים נהיו נרחבים, והמדענים אשר מגלים כל יום דבר חדש על היכולות שלו מאמינים שצמח המרפא הוא העתיד.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:צמחי מרפא
קטגוריה:זוגניים
קטגוריה:ארץ ישראל: גרנאים
קטגוריה:צמחים שתוארו ב-1753
פיפיון ארוך רגליים

**פִּפְיוֹן אָרֹךְ רַגְלַיִם** (שם מדעי: *Anthus Richardi*) היא הציפור הנודדת הגדולה ביותר מבין הציפורים השייכות לסוג פיפיון במשפחת הנחליאליים. השם "Anthus" מגיע מהשפה הלטינית ופירושו ציפור מרעה קטנה, והשם "Richardi" נוסף על שמו של חוקר הטבע הצרפתי צ'ארלס ריצ'רד (1745–1835), שגילה אותה.

## תיאור המין
הפיפיון ארוך הרגליים הוא הגדול ביותר ממשפחת הנחליאליים, בעל עמידה זקופה, זנב ארוך, רגליים ארוכות ומקור חזק. גופו בצבע חום ובדרך כלל בעל חזה מנוקד קלות. גבו מפוספס יותר מגבו של הפיפיון הצהוב, הדומה לו בצבעי גופו הצעיר. צבע ראשו של הפיפיון ארוך הרגליים מודגש, וקדמת העין בהירה. סימן זה לעיתים קשה להבחנה, והדבר תלוי בזווית התצפית. הטופר האחורי של הפיפיון ארוך מאוד. אורך גופו נע בין 17–20 סנטימטרים ומוטת כנפיו בין 29–33 סנטימטרים. קריאת התעופה של הפיפיון דומה לשל ציפור הדרור אך חזקה מאוד.

## תפוצה
הפיפיון ארוך הרגליים נוהג להתרבות בדרום סיביר, במונגוליה, בחלקים של מרכז אסיה, בצפון, במרכז ובמזרח סין. הציפור נודדת דרומה בחורף בגבולות תת-היבשת ההודית ובדרום-מזרח אסיה וניתן למצוא אותה מדרום לסרי לנקה, בסינגפור ובצפון בורנאו. חלק קטן מאוכלוסיית הפיפיון עובר במערב בעונת הסתיו, ופרטים נצפו במדינות אירופה, במזרח התיכון ובצפון אפריקה. הציפור נצפית מדי שנה בעיקר בין חודש ספטמבר לחודש נובמבר באזור החוף של בריטניה, הולנד וסקנדינביה ומדי פעם עשויה להופיע באביב. בתקופה שאחרי החורף, ניתן לצפות בה גם במדינות כמו ספרד, פורטוגל ומרוקו.

## תזונה והתנהגות
התזונה של הפיפיון ארוך הרגליים מבוססת בעיקר על חסרי חוליות הנמצאים בצמחייה, בקרקע ובסדקים שבסלעים. לעיתים הוא תופס חרקים מעופפים על ידי קפיצות או תוך כדי טיסות קצרות.

ציפור זו נמצאת בעיקר באזורים פתוחים, במיוחד בשטחי שפלה נמוכים. היא שוכנת בארץ יבשה, באזור הערבה, ומעדיפה בתי גידול פוריים ולחים יותר. בדרך כלל הפיפיון מתועד כשהוא לבדו או כשהוא נמצא בקבוצות קטנות.

## קינון, דגירה ורבייה
עונת הקינון של הפיפיונים נמשכת במהלך כל השנה, אך מתרחשת בעיקר בין חודש אוגוסט לבין חודש דצמבר. הקינים בנויים מעשב בצורת קערה עמוקה עם שבבי עצים ודשא רך או טחב על הקרקע. נקבת הפיפיון מטילה בין שתים לחמש ביצים, והיא דוגרת במשך 13 ימים.

## קישורים חיצוניים

* פיפיון ארוך רגליים, מאגר המידע הלאומי לציפורי ישראל
* פיפיון ארוך רגליים, UCN Red list

## הערות שוליים

קטגוריה:בעלי חיים שתוארו ב-1818
קטגוריה:טקסונים שתוארו בידי לואי-פייר וייו
קטגוריה:ירדן: עופות
קטגוריה:נחליאליים
קטגוריה:ארץ ישראל: נחליאליים
טקס פרסי האקדמיה הבריטית לקולנוע ה-56

**טקס [[פרס באפט"א לקולנוע|פרסי האקדמיה הבריטית לקולנוע]] ה-56** שמעניקה האקדמיה הבריטית לאמנויות הקולנוע והטלוויזיה, נערך ב-23 בפברואר 2003 הוענקו לסרטים הטובים ביותר של שנת 2002.

הסרט "הפסנתרן" זכה בפרס הסרט הטוב ביותר, הבמאי הטוב ביותר לרומן פולנסקי. דניאל דיי-לואיס זכה בפרס השחקן הטוב ביותר על הסרט "כנופיות ניו יורק", וניקול קידמן זכתה בפרס השחקנית הטובה ביותר על הופעתה בסרט "השעות". כריסטופר ווקן זכה בפרס שחקן המשנה על הסרט "תפוס אותי אם תוכל", וקתרין זיטה-ג'ונס זכתה בפרס שחקנית המשנה על הסרט "שיקגו". הסרט "The Warrior" בבימויו של אסיף קפדיה נבחר לסרט הבריטי המצטיין של שנת 2002.

## זוכים ומועמדים
[שמאל|ממוזער|210x210 פיקסלים|[רומן פולנסקי, זוכה פרס הבמאי הטוב ביותר]]
[שמאל|ממוזער|201x201 פיקסלים|[דניאל דיי-לואיס, זוכה פרס השחקן הטוב ביותר]]
[שמאל|ממוזער|211x211 פיקסלים|[ניקול קידמן, זוכת פרס השחקנית הטובה ביותר]]
[שמאל|ממוזער|172x172 פיקסלים|[כריסטופר ווקן, זוכה פרס שחקן המשנה הטוב ביותר]]
[שמאל|ממוזער|188x188 פיקסלים|[קתרין זיטה-ג'ונס, זוכת פרס שחקנית המשנה הטובה ביותר]]
[שמאל|ממוזער|212x212 פיקסלים|[פדרו אלמודובר, זוכה פרס התסריט המקורי הטוב ביותר]]
[שמאל|ממוזער|180x180 פיקסלים|[צ'ארלי קאופמן, זוכה פרס התסריט המעובד הטוב ביותר]]

## חלוקת פרסים
**זכיות מרובות**
* **2** שיקגו, השעות, שר הטבעות: שני הצריחים, הפסנתרן, הדרך לפרדישן, ודבר אליה

**מועמדויות מרובות**
* **3** הארי פוטר וחדר הסודות
* **2** רווק פלוס ילד, דברים יפים מלוכלכים, האחיות מגדלנה, וואת אמא שלך גם

## קישורים חיצוניים

## הערות שוליים

קטגוריה:טקסי פרס באפט"א
קטגוריה:2003 בממלכה המאוחדת
אלפונסו גרסיה רובלס

**אלפונסו גרסיה רובלס** (בספרדית: **Alfonso García Robles**; 20 במרץ 1911 – 2 בספטמבר 1991) היה דיפלומט מקסיקני. זכה בפרס נובל לשלום לשנת 1982, יחד עם אלווה מירדאל משוודיה. הישגו הבולט ביותר הייתה החתימה על הסכם טלטלולקו  בדבר אי-הפצת נשק גרעיני והשתתפותו במשא ומתן המיוחד להתפרקות מנשק בעצרת הכללית של האו"ם ב-1978 וב-1982.

## ביוגרפיה
אלפונסו גרסיה רובלס, נולד בזאמורה, מיצ'ואקאן. למד משפטים באוניברסיטה הלאומית האוטונומית של מקסיקו, והמשיך ללימודי תואר שני במכון ללימודים בינלאומיים בשנת 1936, וכן למד באקדמיה למשפט בינלאומי בהאג ב-1938. הוא הצטרף לשירות החוץ של ארצו ב-1939 כמזכיר השלישי של שגרירות מקסיקו בשוודיה. הוא הועבר למקסיקו ב-1941 כדי להצטרף למשרד החוץ (SRE), שם שהה במשך חמש שנים כסגן מנהל לעניינים פוליטיים בשירות הדיפלומטי.

הוא השתתף בוועידת האומות המאוחדות של הארגון הבינלאומי בסן פרנסיסקו ב-1945 ושימש כמזכיר לעניינים בינלאומיים של הוועדה הארצית לתכנון שלום.

משנת 1971 עד 1975 הוא היה שגריר מקסיקו באו"ם וראש קבוצת 77.

ב־1976 הוא היה מזכיר החוץ המקסיקני.

מאז 1977 הוא היה הנציג הקבוע של מקסיקו בוועדה לפירוק נשק של האו"ם בז'נבה.

בשנת 1978 הוא היה נשיא המשלחת המקסיקנית בישיבה המיוחדת הראשונה על פירוק נשק של העצרת הכללית של האו"ם והיה אחד האחראים לאימוץ "המסמך הסופי".

בשנת 1981 מינה אותו נשיא הרפובליקה לשגריר אמריטוס.

בספטמבר 1982 הוא זכה בפרס שירות החוץ של מקסיקו.

באוקטובר 1982 הוא זכה בפרס נובל לשלום על "העבודה המפוארת שלו במשא והמתן לפירוק הנשק של האו"ם" בשיתוף עם הדיפלומט שוודי אלווה מירדאל.

## פרס נובל
רובלס קיבל את פרס השלום ככוח המניע מאחורי אמנת טלאטלקו, הקמת אזור ללא נשק גרעיני באמריקה הלטינית והקריביים.

ההסכם נחתם ב-1967 על ידי רוב המדינות באזור, אם כי חלק מהמדינות לקח קצת זמן לאשר את ההסכם.
הרעיון היה כי איסור על נשק גרעיני יבטיח שחלק זה של העולם לא יהיה מעורב בשום סכסוך בין מעצמות גדולות יריבות. המשא ומתן נערך על ידי גארסיה רובלס.
הסכם זה הושלם בהצלחה לאחר מספר שנים של משא ומתן. עם זאת, עדיין יש להגיע אל המטרה הסופית, שכן מדינות כמו ברזיל וארגנטינה חתמו על ההסכם אך טרם מימשו אותו.

## מותו
רובלס נפטר ב-2 בספטמבר 1991 במקסיקו סיטי. הוא נקבר בפנתיאון הספרדי, מיגל הידלגו.

הארכיון האישי של גארסיה רובלס וספרייתו 1100 כרכים נתרמו על ידי אלמנתו לאוניברסיטת וירג'יניה בארצות הברית בשנת 1998.

אלמנתו נפטרה בשנת 2005 בגיל 83.

## קישורים חיצוניים

* 

קטגוריה:זוכי פרס נובל לשלום
קטגוריה:דיפלומטים
קטגוריה:פוליטיקאים מקסיקנים
קטגוריה:מקסיקנים שנולדו ב-1911
קטגוריה:נפטרים ב-1991
מקסוס D60

**מקסוס D60** (באנגלית: **Maxus D60**) הוא SUV (ראשי תיבות: "Sport utility vehicle") מתוצרת יצרנית הרכב הסינית **Maxus**  (שם רשמי: **SAIC Maxus Automotive Co., Ltd**) חברת בת של סאיק מוטור אשר מיוצר משנת 2019.

## "מקסוס D60"

* דגם "מקסוס D60" הוצג לראשונה בפני הציבור בסין בתערוכת הרכב הבין-לאומית של שאנגחאי  ב-28 בפברואר 2019.
* 5 דלתות.
* 5 נוסעים (תצורת מושבים 2+3).
* 6 נוסעים (תצורת מושבים 2+2+2).
* 7 נוסעים (תצורת מושבים 2+3+2).
* מנוע קדמי.
* סוגי הנעה: הנעה אחורית 4x2, הנעה כפולה 4x4.

### דגמים
* "Maxus D60" - גרסאות מנוע בנזין.
* "Maxus D60e" - גרסה מנוע חשמלי.

## תמונות

קובץ:Maxus D60 001.jpg | דגם "מקסוס D60"
קובץ:Maxus D60 002.jpg | דגם "מקסוס D60"
קובץ:Maxus D60 003.jpg | דגם "מקסוס D60"
קובץ:Maxus D60 004.jpg | דגם "מקסוס D60"


קובץ:Maxus D60e 001.jpg | דגם "מקסוס "D60e"
קובץ:Maxus D60e 002.jpg | דגם "מקסוס "D60e" 
קובץ:Maxus D60e 004.jpg | דגם "מקסוס "D60e" 
קובץ:Maxus D60e 003.jpg | דגם "מקסוס "D60e" 


## ראו גם
* מקסוס G10
* מקסוס G20
* מקסוס G50
* מקסוס D90
* מקסוס V90

## קישורים חיצוניים

* 
* 
* אתר היצרן - דגמי מקסוס (saicmaxus.com/index)

## הערות שוליים

קטגוריה:SUV
קטגוריה:רכבי שטח ופנאי גדולים
קטגוריה:מכוניות חשמליות
קטגוריה:דגמי מכוניות שהושקו ב-2019
קטגוריה:כלי רכב המיוצרים בסין
D60
נסיך החלומות (שיר)

"**נסיך החלומות**" (ידוע גם בשם "**ולנטינו**") הוא שיר שכתבה שמרית אור, הלחין ועיבד קובי אשרת ובוצע על ידי גלי עטרי. השיר יצא לאור בשנת 1978.

## רקע
השיר נכתב אודות רודולף ולנטינו, שחקן קולנוע איטלקי, שהלך לעולמו ב-23 באוגוסט 1926, שיחק פעמים רבות בתפקיד המאהב, והפך למושא תשוקה של נשים רבות. לאחר שהזמרת אילנית נבחרה לייצג את ישראל באירוויזיון 1977, הוצעו לה מספר שירים, ובהם "נסיך החלומות", אך השיר נפסל בידי ועדה של רשות השידור, בטענה שהוא "לועזי מדי", ובמקומו נבחר השיר "אהבה היא שיר לשניים".

"נסיך החלומות" הוצע לאחר מכן לגלי עטרי, שביצעה אותו בפסטיבל הזמר והפזמון 1978. השיר הגיע למקום השלישי, כשלמקום הראשון באותה תחרות הגיע השיר "אבניבי" בביצועם של יזהר כהן ולהקת אלפא ביתא, שייצג את ישראל באירוויזיון 1978.

במצעד הפזמונים העברי השנתי של גלי צה"ל דורג השיר במקום החמישי, ובמצעד השנתי של רשת ג' דורג במקום השישי.

לשיר בוצעו גרסאות כיסוי ובהם של ירדנה ארזי.

## קישורים חיצוניים

## הערות שוליים

קטגוריה:שירי גלי עטרי
קטגוריה:שירי פסטיבל הזמר והפזמון 1978
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי קובי אשרת
קטגוריה:שירים על נסיכים
קטגוריה:שירים על שחקנים
קישצ'ץ'

**קישצ'ץ**' (בהונגרית: **Kiscsécs**) הוא כפר במחוז בורשוד-אבאוי-זמפלן שבצפון מזרח הונגריה.

במהלך השנים חיו בכפר מעט יהודים.

## קישורים חיצוניים

* 
* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
רמת איוואנילי

**רמת איוואנילי** או **רמת איבאנילי** (באנגלית: **Ivanili Heights**; בבולגרית: **Иванилски възвишения**) היא רמה בחוף אוסקר השני, בארץ גרהאם שבאנטארקטיקה. 

אורכה של הרמה 10 קילומטרים (בכיוון צפון - דרום), ורוחבה של הרמה 7.5 קילומטרים. 

הרמה מתנשאת לגובה של 1,350 מטרים מעל פני הים (בפסגת סטארגל). 

## היסטוריה
### מקור השם

הרמה נקראת על שם היישוב איוואנילי במחוז גברובו, שבצפון בולגריה.

## לקריאה נוספת

* רמת איוואנילי בגאזט האנטארקטי הבולגרי 

## קישורים חיצוניים

* רמת איוואנילי באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:בולגריה באנטארקטיקה
איוואנילי
איוואנילי
דן סימונס

**דן סימונס** (באנגלית: **Dan Simmons**; 4 באפריל 1948 - 21 בפברואר 2026) היה סופר מדע בדיוני ואימה אמריקאי. סימונס מוכר בעיקר בזכות יצירות המדע הבדיוני זוכות הפרסים שלו, "הקנטוס של היפריון" והדואולוגיה "איליום"/"אולימפוס", בנוסף לספרים בז'אנרים נוספים כגון אימה, פנטזיה ועוד. סימונס נוהג לשלב ביצירות שלו רפרנסים רבים מעולם הספרות, אומנות והביוגרפיות של יוצרים אחרים (משוררים וסופרים בעיקר), דוגמת ספרו מ-2009 "דרוד", שמתאר את חמש השנים האחרונות בחייו של צ'ארלס דיקנס, קשרי החברות שלו עם הסופר וילקי קולינס ועבודתו של דיקנס על ספרו האחרון אותו לא הספיק לסיים, "תעלומת אדווין דרוד". סימונס זכה בפרסים רבים במהלך קריירת הכתיבה שלו, ביניהם פרס הפנטזיה העולמי, פרס לוקוס, פרס הוגו, פרס בראם סטוקר ועוד. סימונס זכה לראשונה בתשומת לב והכרה ככותב עם זכייתו בפרס הפנטזיה העולמי עבור ספרו "השיר של קאלי" ב-1985.

## ביוגרפיה
סימונס נולד בפאוריה, אילינוי. הוא קיבל BA באנגלית מקולג' וובאש ב-1970 ועשה תואר שני בחינוך באוניברסיטת וושינגטון בסיינט לואיס ב-1971. סימונס היה מעורב עוד בתקופת לימודי התואר הראשון בכתיבה עיתונאית ויצירתית, ואף זכה בפרס הצטיינות בכתיבה מטעם האחווה הלאומית לסטודנטים פי בטא קפא. לאחר סיום הלימודים, החל סימונס לעבוד כמורה בבתי ספר יסודיים, תפקיד אותו הוא ביצע במשך 18 שנים. 

קריירת הכתיבה של סימונס לא התחילה רשמית עד 1982, כשהסיפור הקצר שלו "הנהר סטיקס זורם במעלה הזרם", פורסם וזכה בפרס הראשון בתחרות של מגזין "אזור הדמדומים". ספרו הראשון "השיר של קאלי" פורסם ב-1985 וזכה בפרס הפנטזיה העולמי ב-1986. בזמן זה, סימונס עבד כמורה בבית ספר יסודי בקולורדו, והמשיך בעבודתו זו עד ל-1989, אז הפך לכותב במשרה מלאה. ב-1995 זכה סימונס לקבל דוקטורט של כבוד מטעם קולג' וובאש, עבור תרומתו הענפה לתחום החינוך ועבור כתיבתו.

נפטר בעקבות שבץ מוחי ב-2026 בקולורדו.

## קישורים חיצוניים

* 
* 

## הערות שוליים

קטגוריה:סופרי מדע בדיוני אמריקאים
קטגוריה:סופרי פנטזיה אמריקאים
קטגוריה:בוגרי מכללת וואבאש
קטגוריה:בוגרי אוניברסיטת וושינגטון בסנט לואיס
קטגוריה:אמריקאים שנולדו ב-1948
קטגוריה:אמריקאים שנפטרו ב-2026
מקסוס D90

**מקסוס D90** (באנגלית: **Maxus D90**) הוא SUV (ראשי תיבות: "Sport utility vehicle") מתוצרת יצרנית הרכב הסינית **מקסוס**  (שם רשמי: **SAIC Maxus Automotive Co., Ltd**) חברת בת של סאיק מוטור אשר מיוצר משנת 2017 ועד היום.

## "מקסוס D90"

* דגם הקונספט הוצג לראשונה בתערוכת הרכב הבינלאומית של בייג'ינג באפריל 2016.
* שלדת דגם "מקסוס D90" מבוססת על שלדת טנדר "Maxus T60" .
* 5 דלתות.
* 5-7 נוסעים.
* מנוע קדמי.
* מנוע בנזין מגדש טורבו.
* סוגי הנעה: הנעה אחורית 4x2, הנעה כפולה 4x4.
* קיבולת מכל דלק - 75 ליטר.
* 8 רמות גימור.
* לבחירה 9 צבעים חיצוניים שונים
* תאוצה בין 0-100 קמ"ש היא 10.8 שניות (שידוך לתמסורת ידנית).
* תאוצה בין 0-100 קמ"ש היא 11.2 שניות (שידוך לתמסורת אוטומטית).
* מחיר היחידה נע בין 156,700 - 263,800 רנמינבי (לדגמי מנוע בנזין, נכון לשנת 2017, בסין).

### מכירות "מקסוס D90"

* 5,000 יחידות - שנת 2017 (החל מאוגוסט 2017).
* 5,842 יחידות - שנת 2018.
* 443 יחידות -  בין החודשים ינואר - מרץ 2019.

## תמונות

קובץ:Maxus D90 white.jpg | דגם "מקסוס D90" 
קובץ:Maxus D90 005.jpg | דגם "מקסוס D90" 
קובץ:Maxus D90 001.jpg | דגם "מקסוס D90" 
קובץ:Maxus D90 002.jpg | דגם "מקסוס D90" 
קובץ:Maxus D90 004.jpg | דגם "מקסוס D90" 
קובץ:Maxus D90 01 China 2018-03-28.jpg | דגם "מקסוס D90" 
קובץ:Maxus D90 02 China 2018-03-28.jpg | דגם "מקסוס D90" 


## ראו גם
* מקסוס G10
* מקסוס G20
* מקסוס G50
* מקסוס D60
* מקסוס V90

## קישורים חיצוניים

* 
* 
* אתר היצרן - דגמי מקסוס (saicmaxus.com/index)

## הערות שוליים

קטגוריה:רכבי שטח ופנאי גדולים
קטגוריה:SUV
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
D90
NGC 4503

**NGC 4503** היא גלקסיית עדשה בקבוצת הכוכבים בתולה, הנמצאת במרחק של כ-51 מיליון שנות אור ממערכת השמש ושייכת לצביר הבתולה.

## היסטוריה
לגלקסיה בהירות נראית מדרגה 10.97 והיא התגלתה ב-15 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון **II.66**, כאשר היא מתוארת רק כדי בהירה. בנו, ג'ון הרשל, צפה בה גם כן והכניס אותה לקטלוג תחת הציון **1313**, כאשר היא מתוארת כדי בהירה, עגולה ועם מרכז שמתבהר בהדרגה. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 3052** ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4503, כאשר היא מתוארת כדי בהירה, קטנה, עגולה ושמרכזה מתבהר בהדרגה.

## תצפית
הגלקסיה נמצאת במרכזו של צביר הבתולה, כ-7.4 מעלות ממערב לכוכב וינדמיאטריקס וכ-9.7 מעלות מצפון-מערב לכוכב δ בבתולה. כ-1.1 מעלות ממזרח לה נמצאות NGC 4567 ו-NGC 4568 ובאותו מרחק ממזרח-צפון-מזרח לה נמצאת NGC 4564, כ-1.6 מעלות מצפון-צפון-מזרח לה נמצאת M89 וכ-1.3 מעלות מצפון-צפון-מערב לה נמצאת M87. כ-2.1 מעלות מצפון-מערב לה נמצאת NGC 4388, כ-1.8 מעלות ממערב-צפון-מערב לה נמצאת NGC 4371, כ-1.15 מעלות ממערב לה נמצאת NGC 4429, כ-1.7 מעלות מדרום-מערב לה נמצאת NGC 4442 וכ-2.2 מעלות וכ-2.5 מעלות ממזרח-דרום-מזרח לה נמצאות בהתאמה NGC 4596 ו-NGC 4608, כולן גלקסיות השייכות גם כן לצביר הבתולה.

## תכונות
אורכה הזוויתי של NGC 4564 הוא כ-3.5 דקות קשת, שממרחקה שקול לקוטר של מעט יותר מ-50,000 שנות אור, או מעט יותר מחצי הקוטר של שביל החלב, ומסתה מוערכת בכ- מסות שמש, כ-6% ממסת שביל החלב. כ-60% מהמסה או כ- מסות שמש, היא מסת הכוכבים שבגלקסיה, ובנוסף יש בה גם כמות קטנה מאוד של מימן אטומי ומימן מולקולרי, שכמותם המשותפת מוערכת בפחות מ-30 מיליון מסות שמש, כך שבסך הכל כמות המימן החופשי בגלקסיה היא פחות מאלפית של מסתה הכוללת. כתוצאה מהמחסור במימן, קצב יצירת הכוכבים החדשים בגלקסיה נמוך מאוד ומוערך בכ-1.2 מאיות של מסת שמש בשנה או במסת שמש בכ-80 שנים, ובהתאם לכך אוכלוסיית הכוכבים בגלקסיה זקנה מאוד עם גיל ממוצע של כ-14 מיליארד שנים ומתכתיות נמוכה של כ-56% מהמתכתיות של השמש.

## קישורים חיצוניים

* 

## הערות שוליים

קטגוריה:גלקסיות עדשה
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
פרס הפנטזיה העולמי

**פרסי הפנטזיה העולמי** הם פרסים הניתנים מדי שנה עבור יצירות הספרות הפנטסטית הטובות ביותר שפורסמו בשנה הקלנדרית הקודמת. הפרסים מאורגנים ומפוקחים על ידי הוועידה העולמית לפנטזיה, הפרסים ניתנים מדי שנה בכנס השנתי של הוועידה במסגרת האירוע המרכזי של כנס זה. הפרסים ניתנו לראשונה ב-1975 בכנס הפנטזיה העולמי הראשון, וניתנו מדי שנה מאז. במשך השנים בהם הפרסים ניתנו, חלק מהקטגוריות שלו השתנו. כיום, הוועדה נותנת פרסים בחמש קטגוריות כתובות, קטגוריה אחת עבור אומנים וארבע קטגוריות לאינדיבידואלים אשר מעוניינים לכבד אותם על מכלול היצירה שלהם בתחום הפנטזיה.

המועמדים והזוכים בפרס הפנטזיה העולמי נבחרים על ידי משתתפי הכנס ופאנל של שופטים, שבדרך כלל מורכב מסופרי פנטזיה. המנצחים מקבלים פסלון, עד 2015 הפסלון היה בדמות ראשו של ה. פ. לאבקרפט שעוצב על ידי הקריקטוריסט גאן וילסון. הפסלון של לאבקראפט השתנה ב-2015 עקב קולות רבים של ביקורת על ההיסטוריה הגזענית של לאבקרפט. פסל חדש, שעוצב על ידי וינסנט ווילרפנס, מתאר עץ אל מול ירח מלא, פורסם ב-2017 (בכנס בו ניתנו פרסים עבור 2016).

## קטגוריות
פרסי הפנטזיה העולמית מחולקים ל-10 קטגוריות, לרבות פרסים עבור עבודות כתובות ופרסים עבור מומחים בתחום. הזכאות להיות מועמד מוגדרת באופן רופף: העבודה חייבת להיות מפורסמת בשנה שקדמה, והמומחים המועמדים חייבים להיות בחיים. כל סוגי הפנטזיה מתקבלות, ללא התייחסות לתת-ז'אנר או הסגנון. אם כי הדיון בסוגיה של האם יצירה מסוימת ניתנת להיכלל בהגדרה של "פנטזיה" נשארת בידיהם של משתתפי הכנס והשופטים בפאנל.

מבין כל הקטגוריות, לאלן דטלאו יש הכי הרבה מועמדויות וזכיות, עם 10 פרסי פנטזיה עולמית מ-42 מועמדויות בעיקר עבור האנתולוגיות שלה. אחריה, הסופר המועמד ביותר הוא טרי ווינדלינג עם 9 זכיות מתוך 30 מועמדויות וסטיבן ג'ונס עם 3 זכיות מתוך 28 מועמדויות. לג'פרי פורד יש מספר הזכיות הגבוה ביותר אחרי אלן דטלאו, 6 זכיות מתוך 14 מועמדויות, והוא בתיקו עם מספר הפרסים הגבוה ביותר עבור רומנים עם סטיבן קינג, 4 לכל אחד.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי ספרות אמריקאיים
חצי האי אלסקה

250px|ממוזער|הרי געש בחצי האי אלסקה
**חצי האי אלסקה** (באנגלית: **Alaska Peninsula**) הוא חצי אי ארוך המשתרע לאורך מעל ל-800 קילומטרים בחלקה הדרום-מערבי של מדינת אלסקה אשר בחלק הצפון-מערבי של אמריקה הצפונית. חצי האי נגיש רק באמצעות סירות ומטוסים קלים.

חצי האי ממוקם באזור פעיל מאוד מבחינה וולקנית, והגובה של פסגותיו הגבוהות ביותר הוא מעל ל-3,000 מטרים מעל פני הים.

בסמוך לחופי חצי האי ישנם גם מאות איים קטנים.

הכלכלה של חצי האי אלסקה תלויה בעיקר בתעשיית הדיג.

האטרקציות העיקריות:
*הפארק הלאומי ושמורת קטמאי
*הפרק הלאומי ושמורת אגם קלארק
*המחסה הלאומי לחיות בר 
*נהר אלגנאק 
*המחסה הלאומי לחיות בר בכרוף 

## קישורים חיצוניים

* 

## הערות שוליים

קטגוריה:ארצות הברית: חצאי איים
מטס

180px|ממוזער|מטס בבסיס חיל האוויר בחצרים לרגל טקס הענקת דרגות קצונה לבוגרי קורס טיס
**מטס** (באנגלית: **Flypast**) או **מפגן אוויר** הוא טיסה טקסית, שמבוצעת על ידי קבוצת מטוסים במבנה או מטוס בודד.

מטס מבוצע בדרך כלל באירועים לאומיים כגון חגיגות ימי עצמאות, או בימי הולדת של בני בית המלוכה, וגם בהלוויות וטקסי זיכרון בולטים. פעמים רבות מתקיים מטס במקביל לתהלוכות.

במדינות רבות מבוצעים המטסים על ידי צוות אווירובטי מיוחד של חיל האוויר שמתמחה בביצוע מטסים.

## בישראל

בישראל נכלל מטס במצעדי צה"ל שנערכו ביום העצמאות. לאחר ביטול המצעד היבשתי ממשיכים להתקיים מטסים ביום העצמאות. מטס נערך גם כחלק מטקס הסיום של קורס טיס. מטס לא שגרתי היה מטס חיל האוויר מעל אושוויץ, שבו טסו שלושה מטוסי F-15 איגל של חיל האוויר הישראלי מעל מחנה ההשמדה אושוויץ שבפולין.

## קישורים חיצוניים

קטגוריה:טקסים
קטגוריה:תעופה
תיירות חברתית

**תיירות חברתית** היא סוג של תיירות, שפונה למעוניינים לשלב מפגשים חברתיים בטיולים.

תיירות חברתית, הבאה בצורה של אירוח ביתי, מפגישה אנשים המארחים בבתיהם, עם אנשים המעוניינים להתארח, בסגנון שונה, בתחומי עניין מגוונים ובעלי סקרנות ורצון להיפגש ולהכיר את המארחים ואת חייהם בבתים שלהם. האורחים והמארחים נהנים מהכרות בלתי אמצעית עם אנשים בעלי תחומי עניין מגוונים. המארחים נהנים מאירוח אנשים בבתיהם, מהכרות עם אנשים מכל העולם, ובמקביל לחשוף את תחומי העשייה והפנאי השונים שלהם – אמנות, בריאות, טכנולוגיה, טיולים ועוד, יחד עם אפשרות להכנסה מהאירוח עצמו.

אירוח ביתי הוא סוג של חוויה תיירותית, שנועדה לחבר בין אנשים בנושאי פולקלור, חיים, תחביבים, אמנות, בישול ועוד.

## רקע
על פי משרד התיירות הישראלי, מחקרים שונים שנערכו באזורים שונים בעולם, מצביעים על כך שתיירים מכל העולם מתעניינים בהשפעתם על הסביבה, מעוניינים לפגוש תרבויות מקומות ומוכנים לשלם יותר כדי לחוות חוויות שהם מגדירים כ"מפגשים אמיתיים".

## תיירות חברתית בישראל
בארץ פועלים למעלה מ-100 מיזמים של תיירות חברתית.

## ראו גם
* CouchSurfing
* נא לגעת - מיזם תרבותי וחברתי ראשון מסוגו בעולם. המרכז כולל את תיאטרון הבית של אנסמבל השחקנים החרשים-עיוורים; מסעדת-חושך גורמה ובית קפה ייחודי (ראו תיירות בכיסוי עיניים )
*תיירות נגישה
* תיירות אקולוגית
* תיירות בת קיימא
* תיירות אתגרית 
* תיורות קולינרית 
* תיירות תרבותית 
* תיירות עירונית 
* תיירות חקלאית
* עלייה לרגל

## קישורים חיצוניים
* תיירות חברתית, באתר משרד התיירות
*אז מה זו בכלל תיירות חברתית, באתר "האנשים שבדר", מיסודה של קרן לאוטמן
*כתבה על אירוח חברתי בישראל, ערוץ 2
* 
* 
*כתבה בערוץ 2 על תיירות חברתית בעולם, באתר יוטיוב

## הערות שוליים

חברתית
מדרשיית הרטמן לבנות

**מדרשיית הרטמן לבנות** היא בית ספר תיכון דתי לבנות בירושלים, שהוקם בשנת 2007.

## מאפיינים
מדרשיית הרטמן לבנות היא בית הספר התיכון לבנות של מכון שלום הרטמן. המדרשייה נוסדה בשנת 2007 בבית הספר אוולינה תהילה בירושלים, ובשנת 2010 הועברה למבנה ברחוב רחל אמנו בשכונת קטמון, בו נמצאת המדרשייה עד היום.

מדרשיית הרטמן לבנות מגדירה את עצמה כבית ספר דתי פמיניסטי לבנות. המדרשייה היא מבתי הספר הדתיים הבודדים שמשלבים תפילת נשים הכוללת קריאה בתורה, משותפת וקבועה בלוח הזמנים הבית ספרי. בנוסף, התלמידות במדרשייה לומדות באופן קבוע ואינטנסיבי לימודי גמרא, מחשבת ישראל ותנ״ך ברמה של חמש יחידות לימוד.

במסגרת המעורבות החברתית, שהיא יסוד חשוב בתוכנית החינוכית במדרשייה, משתתפות התלמידות כל שנה בפרויקט "בונות-סוכה", שבמסגרתו הן לומדות את הלכות בניית הסוכה ואחר כך בונות סוכות ברחבי ירושלים עבור משפחות שזקוקות לסיוע בבניה.

יסוד נוסף וחשוב עליו מתבססת התכנית החינוכית הוא הפיכת התלמידות במדרשיה לנשים חזקות, עצמאיות ובעלות זהות נשית חזקה משלהן. במהלך השנים במדרשיה משתתפות הבנות בתוכנית ״גוף נפש תודעה״- סדנאות ושיעורים של תנועה וריקוד בסגנונות שונים, יוגה וסדנאות עיוניות כגון תזונה ונוכחות גוף. בנוסף, הבנות לומדות לימודי מגדר באופן קבוע ונבחנות בבחינה פנימית.

בשנת 2017 דורג בית הספר במקום הראשון בירושלים במבחני המיצ"ב. בית הספר מעודד את התלמידות להתגייס לצה"ל, ובשנת 2018 היה במקום השלישי באחוז ההתגייסות של נערות דתיות לצבא.

רוב התלמידות מתגוררות באזור בית הספר, בשכונות: ארנונה, קטמון, בקעה, רחביה, תלפיות מזרח והמושבה הגרמנית. עם זאת, ישנן תלמידות המתגוררות ביישובים ובשכונות מרוחקות יותר, כמו: הר חומה, אפרת, נס הרים, רמות, גבעת זאב, פסגת זאב, גבעת משואה, מלחה ובית הכרם.

בבית הספר לומדות כ-350 תלמידות, מכיתה ז' עד י"ב.

את הקמת המדרשייה הובילה חנה קהת, ומי שניהלה את המוסד החינוכי מתחילת דרכו הייתה מירב בדיחי. לאחר פרישתה באוגוסט 2022, מונתה לתפקיד נעמה טל.

## ראו גם
* תיכון הרטמן

## קישורים חיצוניים
* 

* 

## הערות שוליים

קטגוריה:המושבה הגרמנית (ירושלים)
הרטמן
קטגוריה:מוסדות חינוך לנשים בישראל
קטגוריה:קטמון
נפרוסטומיה

200px|ממוזער|נפרוסטום המחובר לאגן הכליה מנקז שתן לשקית חיצונית
**נפרוסטומיה** (באנגלית: **nephrostomy**) או **פיום כליה** היא פעולה כירורגית בה מכניסים נקז (נפרוסטום) לכליה דרך פתח בבטן או בגב (סטומה), במטרה לנקז את השתן ישירות מהכליה אל שקית חיצונית.

## ההליך
ההליך מתבצע בשכיבה על הבטן ובהרדמה מקומית. הרופא מכניס צינורית בקוטר של כ-3 מ"מ אל אגן הכליה בהכוונה של שיקוף רנטגן ואולטרה-סאונד. השתן המופרש על ידי הכליה מנוקז ישירות לשקית חיצונית במקום למערכת האיסוף וההפרשה של הגוף.

לאחר הכנסת הנפרוסטום, יש להחליפו אחת לכשלושה חודשים.

## שימושים
נפרוסטומיה מתבצעת כאשר ישנה חסימה כלשהי במעבר של השתן מהכליה אל השופכן. חסימה של השופכן תוביל להצטברות שתן בכליה, מצב שעלול להביא לזיהום ולאי-ספיקת כליות. ניקוז השתן מהכליה יאפשר את המשך פעולתה התקינה. החסימה במערכת האיסוף יכולה להיגרם מסיבות שונות, ביניהן: סרטן השופכן ואגן הכליה , סרטן השחלות, סרטן המעי הגס, סרטן שלפוחית השתן, סרטן הערמונית, אבנים בכליות, מיימת כליה (הידרונפרוזיס)  ועוד.

בנוסף לבעיות חסימתיות של מערכת השתן, ניתן לבצע נפרוסטומיה גם במקרים של חור בשופכן או בשלפוחית השתן. חורים אלו עשויים להתרחש בעקבות טראומה, ניתוח, סרטן ועוד.

כמו כן, לעיתים מחדירים נפרוסטום כהכנה לניתוח בשופכן או בכליה.

## סיבוכים
באופן כללי, נפרוסטומיה היא הליך בטוח. הסיבוכים עלולים להיות:
*דליפה תוך-צפקית, שעלולה לגרום למיימת
*דימום
*זיהום. בעיה זו ניתן לפתור באמצעות מתן אנטיביוטיקה

## ראו גם
*מערכת השתן
*כליות
*מחלות כליה
*סטומה

## קישורים חיצוניים

*הנחיות לשמירה וטיפול בנפרוסטום, באתר מכון הדימות של המרכז הרפואי "רבין"
*מידע על הליך הנפרוסטומיה באתר של המרכז הרפואי "העמק"
*מידע על הליך הנפרוסטומיה באתר של המרכז הרפואי "שיבא"
* סרטון הסבר על נפרוסטומיה ועל הטיפול בנפרוסטום בדף היוטיוב של המרכז הרפואי "בוסטון" (באנגלית)

## הערות שוליים

קטגוריה:רדיולוגיה
קטגוריה:אורולוגיה: פעולות כירורגיות
תחנת הרכבת התחתית כיכר טיימס/רחוב 42

טקסט=|ממוזער|263x263 פיקסלים|מעבר בין הרציפים ברקע: שלט התחנה
**תחנת הרכבת התחתית כיכר טיימס/רחוב 42** (באנגלית: **Times Square–42nd Street/Port Authority Bus Terminal**) היא תחנת רכבת תחתית במערכת הרכבת התחתית של ניו יורק הממוקמת מתחת לכיכר הניו יורק טיימס בצומת הרחובות 42, השדרה השביעית והשדרה השמינית במנהטן. זהו מתחם התחנה העמוס ביותר במערכת. במפקד שנערך בשנת 2017 עברו בתחנה באותה השנה 64,815,739 נוסעים.

## קווים
מתחם התחנה מאפשר החלפה נוחה בין 13 קווים במערכת הרכבת התחתית:
* קווי ה-**[[IRT]]** הכוללים את קווים **[[קו 1 של הרכבת התחתית של ניו יורק|1]], [[קו 2 של הרכבת התחתית של ניו יורק|2]], [[קו 3 של הרכבת התחתית של ניו יורק|3]],**
* קווי ה-**[[IND]]** הכוללים את קווים **[[קו E של הרכבת התחתית של ניו יורק|E]] ,[[קו C של הרכבת התחתית של ניו יורק|C]] ,[[קו A של הרכבת התחתית של ניו יורק|A]],**
* קווי ה-**[[BMT]]** הכוללים את קווים **[[קו N של הרכבת התחתית של ניו יורק|N]] ,[[קו R של הרכבת התחתית של ניו יורק|R]] ,[[קו W של הרכבת התחתית של ניו יורק|W]],**
*קו **[[קו רחוב 42 של הרכבת התחתית של ניו יורק|S]]** של חברת **[[42nd Street Shuttle]].**

בנוסף לקווי הרכבת נמצאת במתחם גם תחנת האוטובוסים המרכזית של העיר ניו יורק הנקראת בשפת המקור "Port Authority Bus Terminal" (תחנת האוטובוסים המרכזית של ניו יורק).

## היסטוריה
התחנה נפתחה ב-3 ביוני 1917, כחלק מהערכת הקווים של חברת המעבר המהיר אינטרבורו, רכבת התחתית הדומיננטית במנהטן, לסאות' פרי. השירות הוגש על ידי רכבת הסעות לתחנת פנסילבניה עד ששאר ההארכה נפתחה שנה לאחר מכן ב-1 ביולי 1918.

## קישורים חיצוניים

## הערות שוליים

קטגוריה:ניו יורק: תחנות רכבת תחתית
ספקטרום פוליטי

**ספקטרום פוליטי** היא מערכת לסיווג עמדות פוליטיות שונות בציר גאומטרי אחד או יותר.

ישנם מספר סוגים של ספקטרומטים פוליטיים. אחד מהספקטרומים הפוליטיים הנודעים ביותר הוא ציר שמאל וימין בפוליטיקה. בציר הימין—שמאל הקלאסי הקומוניזם והאנרכיזם נמצאים בדרך כלל בשמאל הקיצוני, הסוציאליזם נמצאים משמאל למרכז, הליברליזם במרכז, השמרנות מימין למרכז, והפשיזם בימין הקיצוני.

במדינה אסלאמית מודרנית למשל, ניתן לחלק את הספקטרום הפוליטי על בסיס סוגיית תפקיד הדת בממשל. המצביעים שסבורים שאנשי הדת צריכים להיות בעלי הסמכות לאכוף את החוק האיסלאמי במדינה, נמצאים בקצה אחד של הספקטרום הפוליטי, אלה התומכים בקיומה של חברה חילונית נמצאים בקצה ההפוך של הספקטרום הפוליטי, והמתונים מתפזרים בנקודות שונות באמצע.

## דוגמאות למודלים שונים של ספקטרום פוליטי

קובץ:European-political-spectrum.png|הספקטרום הפוליטי האירופי על פי הנס סלומפ
קובץ:תרשים נולאן.png|תרשים נולאן בתרגום לעברית
קובץ:Revised NPOV political chart.jpg|תרשים ווסם – תרשים תלת ממדי לתרשים נולאן
קובץ:Political chart.svg|תרשים הכולל ארבע עמדות פוליטיות: סמכותנות, ליברטריאניזם, שמאל וימין
קובץ:Mitchell's Eight Ways.png|תרשים שמונה הדרכים של מיטשל
קובץ:3-axis-model-of-political-ideologies-with-both-moderate-and-radical-versions-and-policies-goals.png|מודל שלושה צירים הכולל אידאולוגיות פוליטיות עם גרסאות מתונות ורדיקליות והמטרות של מדיניותם


## קישורים חיצוניים

*
קטגוריה:מדע המדינה
קטגוריה:אידאולוגיות
מקיץ אל החלום

"**מקיץ אל החלום**" (או "**מקיץ אל חלום**") הוא פזמון שכתב והלחין ברוך פרידלנד, עיבד אילן וירצברג ושרה גלי עטרי. השיר יצא לאור בשנת 1988.

## רקע
השיר נכלל באלבומה החמישי של עטרי "צעד אחד לפני הנהר", שבו בלטו גם השירים "נפאל" ו"רק אתמול". במצעד הפזמונים העברי השנתי של רשת ג' לשנת תשמ"ח (1988) דורג השיר במקום ה-17.

זה היה שיר הבכורה של הכותב, ברוך פרידלנד, שזכה עקב הצלחת השיר לפרסום, והמשיך לכתוב לאמנים נוספים. פרידלנד הקליט את השיר בעצמו לאלבום השני של "תופעת דופלר", "מחליף צבעים" (1995).

## מיקומי שיא

## גרסאות כיסוי
* בשנת 2001 ביצעה ריטה את השיר בליווי התזמורת הפילהרמונית הישראלית.
*בשנת 2003 ביצעה הזמרת נינט טייב את השיר במסגרת התכנית כוכב נולד. ביצוע זה העלה את הפופולריות של השיר. ומאוחר יותר, בשנת 2023, טייב ביצעה את השיר גם במסגרת בטקס יום הזיכרון בראשון לציון.
* בשנת 2011 ביצעה שירי מימון את השיר בליווי התזמורת הסימפונית הישראלית ראשון לציון במסגרת ערב יום הזיכרון לחללי מערכות ישראל.
* בשנת 2016 ביצעה קרן פלס את השיר במסגרת האירוע שירים בכיכר בתל אביב-יפו בערב יום הזיכרון לחללי מערכות ישראל.
* בשנת 2018 ביצע ליאור נרקיס את השיר בערב יום הזיכרון לחללי מערכות ישראל.
* בשנת 2023 ביצעה מירי מסיקה את השיר במסגרת ערב יום הזיכרון לחללי מערכות ישראל בתל אביב.
* באותה שנה ביצעה גם שני שאולי את השיר במסגרת ערב יום הזיכרון לחללי מערכות ישראל ולחללי פעולות האיבה בהרצליה.
* נוסף באותה שנה ביצעה את השיר גלי עטרי עצמה במופע בכנסת.

## קישורים חיצוניים

* 
* 

## הערות שוליים

קטגוריה:שירי גלי עטרי
קטגוריה:שירי ריטה
קטגוריה:שירים בעברית
קטגוריה:שירים על חלומות
קטגוריה:סינגלים בהוצאת NMC יונייטד אנטרטיינמנט
אביב רגב

**אביב רגב** (נולדה ב-11 ביולי 1971) היא חוקרת ביואינפורמטיקה במכון ברוד ופרופסור במחלקה לביולוגיה ב-MIT (כיום בחופשה).

רגב ושרה טייכמן הובילו את פרויקט אטלס התאים האנושיים .

## ביוגרפיה
רגב היא בוגרת התוכנית הבין-תחומית לתלמידים מצטיינים ע"ש עדי לאוטמן באוניברסיטת תל אביב. השלימה דוקטורט באוניברסיטת תל אביב בהנחיית חוה יבלונקה ואהוד שפירא. מחקרה עוסק בהתבטאות גנים ובחישוב ייצוג תהליכים ביוכימיים.

רגב הייתה חוקרת במכון ברוד, כחלק מתפקידה שימשה כאחראית על "המצפה התאי ע"ש קלרמן" (Klarman Cell Observatory) ומנהלת התוכנית המשותפת של המכון עם הקרן הלאומית למדע של ישראל.
"עבור הישג יוצא מן הכלל של מדען בשלב המוקדם עד אמצע הקריירה שלו".

בשנת 2020, רגב קיבלה הצעה לשמש כסגנית נשיא של חברת ג'ננטק וכחברה בחבר המנהלית המורחב של חברת Roche.

## פרסים, חברות והצטיינות
* 2008 - פרס אוברטון .
* 2008 - מלגת מחקר סלואן 
* 2008 - פרס החלוציות של מנהל המכונים הלאומיים לבריאות. נושא הפרויקט: "תצורה זמנית מחדש של רשתות רגולטוריות: משמרים לסרטן".
* 2014 - 2020 - חוקר HHMI, המכון הרפואי הווארד יוז
* 2014 - פרס ארל ותרזה סטדטמן
* 2016 - עמיתה ISCB
* 2017 - פרס החדשנות של האגודה הבינלאומית לביולוגיה חישובית (ISCB) 
* 2017 - פרס פול מרקס לחקר הסרטן  מטעם מרכז הסרטן ממוריאל סלואן קטרינג.
* 2019 - נבחרה להאקדמיה הלאומית למדעים
* 2020 - פרס הצטיינות במדע  - חוקר באמצע קריירה מטעם הפדרציה של אגודות אמריקאיות לביולוגיה ניסיונית (FASEB)  על "החלת סדר מתמטי על התא האנושי".
* 2020 - פרס מדע הרפואה של קיו  מטעם קרן מדע הרפואה של אוניברסיטת קיו.
* 2020 - פרס לוריא למדעים ביו-רפואיים  מטעם הקרן למוסדות הבריאות הלאומיים 
* 2021 - פרס ג'יימס לשילוב מדע וטכנולוגיה מטעם האקדמיה הלאומית למדעים

## קישורים חיצוניים

* 

* עמוד אישי, באתר מכון ברוד 
* עמוד אישי, באתר MIT 

## הערות שוליים

קטגוריה:סגל המכון הטכנולוגי של מסצ'וסטס
קטגוריה:ביולוגיות ישראליות
קטגוריה:ישראלים חברי האקדמיה האמריקאית לאמנויות ולמדעים
קטגוריה:ישראליות זוכות פרסים: מדע וטכנולוגיה
קטגוריה:בוגרות אוניברסיטת תל אביב: התוכנית הבין-תחומית לתלמידים מצטיינים ע"ש עדי לאוטמן
קטגוריה:בוגרי אוניברסיטת תל אביב: התוכנית הבין-תחומית לתלמידים מצטיינים ע"ש עדי לאוטמן
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל מכון הווארד יוז למחקר רפואי
קטגוריה:ישראליות שנולדו ב-1971
קטגוריה:ישראלים שנולדו ב-1971
מכונאי

280px|ממוזער|מכונאי רכב בעבודתו
**מכונאי** הוא איש מקצוע שעוסק בבנייה, הרכבה ותחזוקה של מכונות. מכונאים רבים מתמחים בתחום מסוים, כגון מכונאות רכב, מכניקת דודים, מכניקת מיזוג אוויר ומכונות קירור, מכונאות מטוסים, מכונאות טנקים, וכו'. בתוך חלוקה זו יש לעיתים התמחויות משנה. בתחום מכונאות רכב, למשל, ישנן תת-התמחויות כגון התמחות בחשמלאות רכב, בבלמים וההגה, במערכת ההילוכים האוטומטית או הרגילה, בתיקוני מנוע, וכו'.

## הכשרת מכונאים
ההכשרת מקצוע המכונאות נרכשת לאחר מספר שנות לימוד של תאוריה והכשרה מעשית במוסדות הכשרה מקצועית.
### בישראל
תעודות מקצועיות למכונאי הן טכנאי והנדסאי. נוסף על כך, מתקיימים בישראל קורסים ללימודי תעודה, להכשרת מכונאי אוטוטק מטעם משרד העבודה, אשר נוצרו בעקבות שילוב הטכנולוגיה והמחשוב בתעשיית הרכב. בוגרי קורסים אלו מקבלים תעודת "מכונאות רכב" ותעודת "חשמל רכב". מכונאי הממשיך את לימודיו יכול להתקדם למהנדס מכני.

בישראל חלק נכבד מהכשרת המכונאים נעשה בצה"ל, במוסדות קדם-צבאיים של חיל הטכנולוגיה והאחזקה וחיל האוויר, ובמסגרת השירות הצבאי, לשם תחזוקה של אמצעי הלחימה של צה"ל.

כיום ישנו מחסור במכונאים בתעשיית הרכב הישראלית, מחסור שאף התעצם בתקופת משבר הקורונה. בין הסיבות למחסור זה נכללות בחירתם של צעירים במקצועות האקדמיה ולא בהכרח בלימודים הטכנולוגיים, וכן העדפתם של צעירים רבים לפנות למקצועות ההייטק שבהם רמות השכר נחשבות גבוהות במיוחד, העדפה הקשורה גם בירידה הדרגתית בתדמיתם של מקצועות התחבורה והרכב בקרב הדור הצעיר בישראל.

## קישורים חיצוניים

## הערות שוליים

קטגוריה:מקצועות
טקס פרסי האקדמיה הבריטית לקולנוע ה-55

**טקס [[פרס באפט"א לקולנוע|פרסי האקדמיה הבריטית לקולנוע]] ה-55** שמעניקה האקדמיה הבריטית לאמנויות הקולנוע והטלוויזיה, נערך ב-24 בפברואר 2002 הוענקו לסרטים הטובים ביותר של שנת 2001.

הסרט "שר הטבעות: אחוות הטבעת" זכה בפרס הסרט הטוב ביותר, הבמאי הטוב ביותר לפיטר ג'קסון, פרס האיפור ועיצוב השיער, ופרס האפקטים החזותיים. ראסל קרואו זכה בפרס השחקן הטוב ביותר על הסרט "נפלאות התבונה", שזיכה את ג'ניפר קונלי בפרס שחקנית המשנה הטובה ביותר. ג'ודי דנץ' זכתה בפרס השחקנית הטובה ביותר על הופעתה בסרט "איריס וג'ון", וג'ים ברודבנט זכה בפרס שחקן המשנה על תפקידו בסרט "מולין רוז'". הסרט "פארק גוספורד" בבימויו של רוברט אלטמן נבחר לסרט הבריטי המצטיין של שנת 2001.

## זוכים ומועמדים
[שמאל|ממוזער|212x212 פיקסלים|[פיטר ג'קסון, זוכה פרס הבמאי הטוב ביותר]]
[שמאל|ממוזער|225x225 פיקסלים|[ראסל קרואו, זוכה פרס השחקן הטוב ביותר]]
[שמאל|ממוזער|171x171 פיקסלים|[ג'ודי דנץ', זוכת פרס השחקנית הטובה ביותר]]
[שמאל|ממוזער|225x225 פיקסלים|[ג'ים ברודבנט, זוכה פרס שחקן המשנה הטוב ביותר]]
[שמאל|ממוזער|207x207 פיקסלים|[ג'ניפר קונלי, זוכת פרס שחקנית המשנה הטובה ביותר]]
[שמאל|ממוזער|212x212 פיקסלים|[ז'אן-פייר ז'נה, זוכה-שותף בפרס התסריט המקורי הטוב ביותר]]
שמאל|ממוזער|237x237 פיקסלים|טד אליוט, זוכה-שותף בפרס התסריט המעובד הטוב ביותר

## סרטים עם מועמדויות וזכיות מרובות

width="20px"|

## קישורים חיצוניים

## הערות שוליים

קטגוריה:טקסי פרס באפט"א
קטגוריה:2002 בממלכה המאוחדת
פסגת סטארגל

**פסגת סטארגל** (באנגלית: **Stargel Peak**; בבולגרית:  **връх Стъргел**) היא פסגה סלעית תלולה בקצה הצפוני של רמת איוואנילי, בחוף אוסקטר השני, בארץ גרהאם שבאנטארקטיקה.  

גובהה של הפסגה 1,350 מטרים מעל פני הים. 

אוכף אוקורש מקשר את פסגת סטארגל לרמת פוסטר מצפון. 

הפסגה מתנשאת מעל קרחון ברניצה שממערב לה, ומעל קרחון רוגוש שממזרח לה.   

הפסגה ממוקמת 8.55 קילומטרים מערבית - צפונית מערבית מהר פרסנק שברמת לובץ', 14.15 קילומטרים צפונית-מערבית לפסגת סקילי,  ו- 9.95 קילומטרים מזרחית להר קוואנדארי.

## היסטוריה
### גילוי ההר
ההר מופה לראשונה על ידי סקר בריטי בשנת 1978.

### מקור השם
הפסגה נקראת על שב היישוב סטארגל שבמערב בולגריה.

## קישורים חיצוניים
* פסגת סטארגל בגאזט האנטארקטי הבולגרי 
* פסגת סטארגל באתר הגאזט האנטארקטי של ממשלת אוסטרליה
* פסגת סטאגל באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:בולגריה באנטארקטיקה
סטארגל
סטארגל
מלון מטרופול (וינה)

250px|ממוזער|שמאל|האנדרטה הניצבת באתר שבו עמד המלון
**מלון מטרופול** (בגרמנית: **Hotel Métropole**) היה בית מלון בווינה, בירת אוסטריה, אשר הוקם במאה ה-19. לאחר סיפוח אוסטריה על ידי גרמניה הנאצית הוא שימש כמטה הגסטפו בעיר. המבנה נהרס בהפצצות במהלך מלחמת העולם השנייה.

## המבנה
מלון מטרופול נבנה לקראת התערוכה העולמית בווינה ב-1873 ונפתח באותה שנה. הוא תוכנן על ידי קארל שומאן ולודוויג טישלר. בעיצובו שולבו עמודים קורינתיים, קריאטידות ואטלסים . החצר הפנימית של המבנה חופתה בתקרת זכוכית.

לאחר האנשלוס של אוסטריה ב-1938 החרים הגסטפו את המלון והפך אותו למטהו בווינה. סגל העובדים בו מנה 900 איש, ש-80% מהם גויסו משורות משטרת אוסטריה. ככזה הוא היה המטה הגדול ביותר של הארגון מחוץ לברלין. מבניין זה ניהל הגסטפו באוסטריה תחילה לאחר האנשלוס את רדיפת מתנגדי המשטר, ובהמשך את גירוש יהודי וינה להשמדה וניצול של עובדי כפייה שהגיעו לאוסטריה. במהלך המלחמה נחקרו ועונו בבניין אסירים רבים, במיוחד יהודים. האסירים לא הוכנסו לבניין מחזיתו המקושטת אלא מפתחו האחורי.

במהלך מלחמת העולם השנייה נפגע מבנה המלון בהפצצה אווירית ועלה באש. שרידיו נהרסו לאחר המלחמה על מנת שלא להותיר זכר ממנו. באתר שבו עמד ניצב כיום מתחם מגורים.

### האנדרטה
בשנת 1951 הקימו ניצולי מחנות ריכוז אנדרטה בקרבת האתר שבו עמד המלון. בשנת 1985 הוחלפה האנדרטה באנדרטה גדולה ממנה, שבנייתה מומנה על ידי עיריית וינה. היא כוללת סלעי גרניט שהובאו מן המחצבה הידועה לשמצה של מחנה מאוטהאוזן שבאוסטריה, וביניהם הוצב פסל המסמל ניצול.

## קישורים חיצוניים

* על המלון

קטגוריה:וינה: מבנים
מטרופול
קטגוריה:מתקני הגסטפו
קטגוריה:אוסטריה במלחמת העולם השנייה
קטגוריה:שואת יהודי אוסטריה
קטגוריה:אינרה שטאדט
אח"י קוממיות

**אח"י קוממיות** הוא שמה של ספינת טילים מסדרת סער 4 אשר נבנתה במספנות ישראל במסגרת סדרת המשך כדי לאפשר שיט פתוח למדינת ישראל. הספינה שירתה מהשקתה בשנת 1979 ועד הוצאתה מהשירות בשנת 2000 כשנמכרה לצי סרי לנקה.

## היסטוריה

שש הספינות מסדרת סער 4 יועדו לשרת בזירת הים האדום. תעלת סואץ הייתה אז חסומה לשיט ספינות, והעברתן לים האדום תוכננה בהפלגה מחיפה למפרץ שלמה סביב יבשת אפריקה. בעת מלחמת יום הכיפורים זכו ספינות סער להצלחה בקרבות הטילים. עם זאת נוכח שר הביטחון משה דיין בצורך לאבטחת שיט במרכז הים התיכון. ואישר בנייה של שש ספינות נוספות – "פרויקט נדרן". אח"י קוממיות נבנתה רביעית בפרויקט זה.
### שם הספינה והשקתה
הספינה הושקה במספנות ישראל ב-19 ביולי 1979 הגברת המשיקה הייתה ראומה איבינסקי שטורמן מעין חרוד. אלמנה ואם שכולה ממשפחה שארבעה מבניה נפלו במערכות ישראל. 
שם הספינה נבחר לזכר לקוממיות (אוניית מעפילים) שהגיעה לחיפה עם 699 מעפילים ב-20 בפברואר 1948. המעפילים גורשו לקפריסין המלווים נחבאו וחלוצו מאוחר יותר.
בצי הסוחר הישראלי שירתה אונייה בשם **קוממיות** הייתה זו אחת מהפׇּאנים שהביאו מעפילים מרומניה לקפריסין ב-1947 ואחרי הקמת המדינה העבירו עולים ממחנות המעצר בקפריסין לחיפה. 
בחודש יוני 2024 נכנסה לשירות הנחתת החדשה של חיל הים, שקיבלה את השם אח"י קוממיות.


קובץ:אוניית המעפילים לקוממיות.jpg|אוניית המעפילים **לקוממיות** בצי הצללים בנמל חיפה, 1948.
קובץ:Komemiot1950.jpg|אוניית הסוחר 'קוממיות' של חברת צים לפנים אוניית מעפילים 'קיבוץ גלויות' - פאן יורק, 1950.


## הפלגות ומבצעים

ב-4 במאי 1980 שימשה **אח"י קוממיות** בפיקוד רס"ן יעקב גז כספינת פיקוד של אל"ם אברהם בן שושן, מפקד שייטת ספינות הטילים, בעת ביקור בנמל אלכסנדריה כאורחי הצי המצרי. הכח כלל גם את אח"י מולדת בפיקוד רס"ן אלי רגב.

### גלריה

File:KomiLaunching19071979.jpg|רס"ן אורן קרני מקבל את הפיקוד טקס השקת אח"י קוממיות במספנות ישראל 19 ביולי 1979.
File:INSKomiLaunching2081978.jpg |אח"י קוממיות מיד לאחר השקתה במספנות ישראל, 19 ביולי 1979.
File:KomiCrew1980.jpg|צוות אח"י קוממיות 1980.
File:RegevGez1.jpg | מפקדים וקצינים אח"י קוממיות ואח"י מולדת, לקראת הפלגתם לאלכסנדריה מאי 1980.
File:ReceptionHonorUnknowenSailor51980.jpg |הנחת זרים באנדרטת החייל האלמוני של חיל הים המצרי המצרי במסגרת ביקור ספינות הטילים באלכסנדריה, מאי 1980.

File:VisitEgptHQ51980.jpg |מפקד חיל הים המצרי, פריק בחרי מוחמד עלי מוחמד אמין, חותם בספרי האורחים של הספינות אח"י מולדת ואח"י קוממיות, מאי 1980.
File:WKomemiotASW.jpg|אח"י קוממיות בתצורת חימוש נגד צוללות.


## מפקדי הספינה

## בצי סרי לנקה
בשנת 2000 נמכרה יחד עם אחותה אח"י מולדת לצי סרי לנקה. שמה הנוכחי של אח"י קוממיות בחיל הים של סרי לנקה הוא ננדימיטרה מספר צי P-701

קובץ:NandimitraSLNS.jpg|הספינה קוממיות לשעבר בצי סרי לנקה "ננדימיטרה".


## מקורות וקריאה נוספת
* דוד זוהר, **השקת ספינת טילים**, ידיעות אחרונות, 20 ביולי 1979
* **אלבום כלי שיט בחיל הים**, הוצאה לאור חיל הים, 1992.

## קישורים חיצוניים
* הספינה SLNS Nandimithra P-701 באתר תמונות Pinterest

## ביאורים

## הערות שוליים

קוממיות
מכבי שדרות (כדורסל)

**מכבי שדרות** היא קבוצת כדורסל ישראלית מהעיר שדרות. ההישג הגבוה ביותר שלה היה השתתפות בליגה ארצית דרום ובגמר הפלייאוף. משחקי הקבוצה התקיימו בעבר במספר אולמות. נכון לשנת 2025 מתקיימים המשחקים באולם "ארזים"

## היסטוריה
הקבוצה הוקמה בשנת 2003 על ידי כדורסלן הפועל תל אביב ונבחרת ישראל שמעון אמסלם והעפילה לליגה א' כבר בסיום עונתה הראשונה. ירון אטלס אימן את הקבוצה בתחילת דרכה.

בליגה א' שיחקה הקבוצה עד לתום עונת 2007/2008. בתחילת עונת 2008/2009 הגיעה פנייה מאיגוד הכדורסל להצעת השתתפות בליגה הארצית, בעקבות התפרקות קבוצת הכדורסל של הפועל באר שבע והקבוצה נענתה בחיוב והשתתפה בליגה הארצית. בתום עונת 2014/2015 סבלה הקבוצה מבעיות תקציביות ונשרה עד לליגה ב'.

בעונת 2016/2017 התארגן צוות ניהולי חדש למועדון והקבוצה (עם המאמן ישראל ברוך) העפילה לליגה א' ובעונה שלאחר (2017/2018) מכן העפילה לליגה הארצית ושובצה למחוז הדרומי של הליגה.

בסיום עונת 2018/19 סיימה הקבוצה במקום השני עם מאזן של 16 ניצחונות ו-6 הפסדים והעפילה לפלייאוף העליון. בחצי הגמר שיחקה בסדרת הטוב משלוש נגד ה-3 בטבלה הפועל חבל אילות, במשחק הראשון שנערך בשדרות ניצחה הקבוצה בתוצאה 74 - 65 ולאחר מכן במשחק השני אשר נערך בקיבוץ אילות ניצחה בשנית 94 - 89 והעפילה לגמר הפלייאוף לסדרת הטוב משלוש על העפלה לליגה הלאומית. בסדרת הגמר שיחקה הקבוצה נגד הפועל חבל מודיעין (מקום 1 בעונה הסדירה). במשחק הראשון שנערך באולמה הביתי של חבל מודיעין בשוהם ניצחה המארחת 74 -63 ובמשחק השני אשר נערך בשדרות ניצחה חבל מודיעין בשנית 87 - 78 ושדרות נשארה עונה נוספת בליגה הארצית.

בסיום עונת 2019/20 עם הפסקת הליגה בעקבות משבר הקורנה הייתה הקבוצה במקום ה-11 המוביל לליגה א' עם מאזן של ניצחון בודד ו-17 הפסדים כאשר היא עם 2 משחקים עודפים על פני אליצור נווה-דוד רמלה מהמקום ה-10 אך בפיגור של 3 ניצחונות.

בעונת 2020/21 הייתה חברה קבועה בתחתית הליגה הארצית ובסיום העונה הייתה במקום ה-13 וירדה לליגה א' ולאחר שלא נרשמה לעונת 2021/22 התפרקה.

בחודש יולי 2024 נחתם הסכם בין הקבוצה לבין מכבי תל אביב, לפיו כשמחלקת הנוער תספק קבוצת הנוער התל אביבית סיוע מקצועי שכולל השתלמויות למאמנים, תלבושת לשחקי הקבוצה ואדם שיסייע בניהול האדמיניסטרטיבי. בנוסף לכך, התנדבה חברת "פיקסלוט" להתקין מצלמות שישדרו בזמן אמת את האימונים בשדרות וביישובי העוטף, למען ביטחון הילדים והשקט הנפשי של ההורים.

נכון לחודש אפריל 2024 ממוקמת הקבוצה במקום השני בליגה ב' דרום.

### מחלקות ומדים
המועדון הפעיל בנוסף מחלקת נוער וקבוצת נשים.
מאז הקמתה, מדי הקבוצה היו בצבעי צהוב-כחול. בתחילת עונת 2018/2019 החליפה האגודה (בשיתוף עם קבוצת הכדורגל של מכבי עירוני שדרות) את צבעי המדים והסמל לירוק-לבן.

## שחקני עבר
* שמעון אמסלם
* מוטי בן בסט
* נמרוד הראל
* גלעד חג'ג'
* אופיר פרחי
* שי גואטה
## קישורים חיצוניים
* מכבי שדרות  באתר איגוד הכדורסל בישראל

## הערות שוליים

שדרות
שדרות
קטגוריה:שדרות: ספורט
נמשביק

**נמשביק** (בהונגרית: **Nemesbikk**) הוא כפר במחוז בורשוד-אבאוי-זמפלן שבצפון מזרח הונגריה.

במהלך השנים חיו בכפר מעט יהודים ובמקום קיים בית קברות יהודי.

## קישורים חיצוניים

*  
* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אוסלאר

**אוסלאר** (בהונגרית: **Oszlár**) הוא כפר במחוז בורשוד-אבאוי-זמפלן שבצפון מזרח הונגריה. עד שנת 1954 נקרא הכפר טיסאוסלאר (Tiszaoszlár).
כמו יישובים רבים באירופה גם אוכלוסיית הכפר נמצאת בירידה שנים רבות מ-400 תושבים בשנת 1990 עד ל-341 תושבים בלבד בשנת 2018 (ירידה של כ-14%).

## קהילה יהודית
במהלך השנים חיו בכפר מעט יהודים. כאן נולד שאנדור קלנר ( 3 בספטמבר 1887 - שופרון, 6 באוקטובר 1919) שהיה עובד דפוס, עובד מפלגת הקומוניסטים בהונגריה, גיסו של יוז'ף רבינוביץ.

## ילידי המקום
* **[[שאנדור קלנר]]** (בהונגרית: **Kellner Sándor**, אוסלאר 3 בספטמבר 1887 - שופרון, 6 באוקטובר 1919) היה עובד דפוס, עובד מפלגת הקומוניסטים בהונגריה, גיסו של יוז'ף רבינוביץ. בגיל צעיר עבר לבודפשט, שם הצטרף לאיגוד המקצועי של עובדי הדפוס. הוא נלחם כחייל במלחמת העולם הראשונה.

## קישורים חיצוניים

*  
* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
מגב שמשה

ממוזער
ממוזער|מגב לשמשה האחורית

**מַגֵּב שִמְשָׁה** (בסלנג: **וִישֶׁר**, מגרמנית: **Scheibenwischer**) הוא מגב המשמש בכלי רכב מנועי לניקוי השמשה ולסילוק מי גשם ממנה. רוב המכוניות מצוידות בזוג מגבים לשמשה הקדמית, אם כי קיימות מכוניות עם מגב יחיד. יש גם משאיות ואוטובוסים המצוידים בשלושה מגבים לשמשה הקדמית. במכוניות מסוימות יש מגב נוסף לניקוי השמשה האחורית. המגבים הקדמיים מופעלים בדרך כלל על ידי מנגנון ארבעה מוטות המאפשר את תנועתם המתואמת. את המגב המציאה האמריקאית מרי אנדרסון ב-1903, ורשמה עליו פטנט ב-1904.

## המצאת מגב השמשה
בביקור בניו-יורק בחורף 1902, בעת נסיעה ברכבת חשמלית הבחינה מרי אנדרסון שנהג הרכבת נסע עם חלונות קדמיים פתוחים בחלקם, עקב קושי בשמירה על החלון הקדמי נקי. כשחזרה לביתה היא שכרה את שירותיו של מעצב, עבור עיצוב מגב בהפעלה ידנית לשמירה על שמשה קדמית נקייה, ושכרה חברה מקומית שתייצר מודל עובד. היא הגישה בקשה לפטנט, וב-1903 הוענק לה פטנט ל-17 שנים עבור מגב שמשה. המכשיר כלל מנוף בתוך הרכב, ששלט על להב גומי בצד החיצוני של השמשה הקדמית. המנוף מופעל כדי לגרום לזרוע לנוע קדימה ואחורה על השמשה הקדמית. למנוף חוברה משקולת שהבטיחה מגע רציף בין המגב לבין החלון. מכשירים דומים נעשו מוקדם יותר, אבל מכשירה של אנדרסון היה הראשון שהיה יעיל.
ב-1905 ניסתה אנדרסון למכור את הזכויות להמצאתה באמצעות חברה קנדית ידועה, אך החברה דחתה את ההצעה, בטיעון ש"אנחנו לא רואים בזה ערך מסחרי שיצדיק את ההתחייבות שלנו". לאחר סיום תוקפו של הפטנט בשנת 1920, והעלייה בתעשיית המכוניות, הפכו מגבי השמשה הקדמית אשר מבוססים על העיצוב הבסיסי של אנדרסון לציוד סטנדרטי.
בשנת 1922 הפכה קדילאק ליצרנית הרכב הראשונה שאימצה אותם כציוד סטנדרטי.

## קישורים חיצוניים

## הערות שוליים

קטגוריה:רכיבי כלי רכב
קטגוריה:גשם
קטגוריה:ארצות הברית: המצאות
קטגוריה:כלי ניקוי
פשע אלים

**פשע אלים** הוא פשע בו מבצע העבירה משתמש או מאיים להשתמש בכוח על הקורבן. פשע אלים כולל הן פשעים בהם הפעולה האלימה היא המטרה, כמו רצח או אונס, והן פשעים בהם האלימות היא האמצעי להשגת המטרה. פשעים אלימים עשויים, או לא, להיעשות באמצעות כלי נשק. בדרך כלל, אנשים שביצוע פשעים אלימים כוללים, בין היתר, חוטפי מטוסים, שודדים ובהם שודדי בנק, פורצים, טרוריסטים, גנבי מכוניות, אנסים, חוטפים, רוצחים, אנשי קרטל סמים, ועוד.

## הגדרה לפי מדינה/אזור
### אירופה
באוסטריה, צ'כיה, סלובקיה, פינלנד, גרמניה, אנגליה, לטביה, הולנד, פורטוגל, יוון ושוודיה מעשים שאינם אלימים במיוחד, כמו סטירת אדם אחר, נחשבים ל"פשע אלים". לדוגמה, איליאס קסידיריס, אשר היה דובר מפלגת הימין הקיצוני ביוון, סטר לדוברת מפלגת שמאל במהלך דיון פוליטי שהתקיים בשידור חי. בעקבות המקרה הוצא נגד צו מעצר.

בבריטניה כל מקרי אלימות נגד אנשים נחשבים ל"פשע אלים". בעוד שכיום הפשעים האלימים נחשבים לפשעים החמורים ביותר, מבחינה היסטורית פשעים נגד רכוש היו נחשבו חמורים באותה מידה. הנתונים הסטטיסטיים בדו"ח שיעורי הפשעים האלימים בבריטניה לשנים 2010/2011 הראו כי מקרי הפשע האלים ירדו בכ--47% בהשוואה לרמת הפשע האלים ב-1995. בשנים 2010/11 31 אנשים מכל 1000 אנשים בבריטניה דיווחו שהיו קורבנות לפשע אלים ב-12 החודשים האחרונים. באשר למקרי רצח, משנות השישים ועד סוף המאה העשרים חלה עלייה בשיעור מקרי הרצח (בסביבות 2% ל -3% בשנה). מאז 2001/02 חלה דעיכה במקרי הרצח בבריטניה ב-19 אחוזים.

### ארצות הברית
באוקטובר 2013 דיווחה הלשכה המרכזית לסטטיסטיקה ששיעור הפשעים האלימים (מקרי אונס או תקיפה מינית, מקרי שוד, מקרים של תקיפות אלימות, תקיפות שאינן חמורות, וכו') בקרב אמריקאים בגילאים 12 ומעלה היו במגמת עליה בשנה השנייה ברציפות. השיעור הכולל עלה מ-22.6 קורבנות ל-1,000 נפשות ב-2011 ל-26.1 ל-1,000 נפשות ב־2012. עיקר העלייה הייתה במקרים של תקיפות שאינן חמורות.

בשנת 2011 שיעור הפשעים האלימים ירד ל-386.3 מקרים ל-100 אלף נפשות, בהשוואה ל-729.6 ל-100,000 נפשות בשנת 1990.

## ראו גם
* אלימות
* פשע

## קישורים חיצוניים

קטגוריה:אלימות
קטגוריה:פשעים